506. CAbniversari de les festes 
he L 'E nlxonització. 1947 -1997 


HA SORTIT A LA PLAÇA J 


H. fet cinquanta anys de la solemne 
entronització de la Moreneta. 

Aquell vint i set d'abril de 1947, va produir- 
se una exaltació popular d'aquella que és 
mirada amb devoció, aquella que és invoca- 
da per atreure la llum per als catalans de 
generació en generació. 

Un gran projecte dinamitzador del poble 
creient culminava amb una festa. La imatge 
de la Mare de Déu de Montserrat era con- 
templada en el nou setial, els fidels podien 
entreveure la seva maternal protecció en el 
seu caminar: 

Els anys transcorreguts no han pussat en va, 
la fisenomia de Catalunya, amb tots els seus 
habitants, certament que ha anat canviant. 
Molts dels impulsors i dels participants en 
aquella solemnitat ja són difunts. 

Noves generacions han vingut a fer créixer 
en nombre i diversitat, els habitants a 
Catalunya, molts d'ells provinents d'altres 
terres i tradicions. 

A tots aquests i fins els visitants d'arreu del 
món, la mirada benvolent de la Moreneta, ha 
acollit tot presentant el seu Fill: el que gua- 
reix, redreça, allibera. 

Ara s'ha tornat a exaltar la Mare, millor 
encara, ella mateixa ha sertit a l'encontre a 
semblança de la visitació. 

El diumenge vint-i-set d'abril d'enguany, des- 
prés d'una nit de vetlla, la Moreneta, ha bai- 
xat a la plaçal. 

cEns haurà repetit una vegada més el "mag- 
núficat "2. Avui com ahir estem més que 
necessitats de confiança, de comunió, de 
evangelització, de compassió. Bes d'aquesta 
perspectiva podem demanar, que així com 
ella ha baixat, el poble pugui pujar també i 
ofrenar els fruits d'escoltar el que l'Esperit 
Sant haurà dit a les esglésies. Avui i sempre... 


"SANTA MARIA HONOR DE 
TOTS ELS POBLES" 


DEU ANYS AL SERVEI 
DEL SEMINARI 


1) Mons. Joan Enric Vives, vostè 
des de 1987 ha treballat en el 
Seminari de Barcelona quatre 
anys com a Formador, col-labo- 
rant amb l'equip de Mn. Ramon 
Prat, i sis anys com a Rector, 
quatre dels quals essent ja 
Bisbe auxiliar de la Diòcesi: què 
han significat per a Vostè 
aquests anys al Seminari7 
Són 10 anys de fecunditat i de reno- 
vació en el meu viure sacerdotal. El 
Seminari és una escola de l'Evangeli 
de Crist, que et renova, et fa ser 
més bon sacerdot, t'exigeix i et 
dóna una comunió més intensa i 
aprofundida del presbiteri i de ia 
mateixa Diòcesi. En alguns 
moments, al Seminari un arriba a 
palpar l'acció de la gràcia de Déu en 
les persones, tant pel que fa a la 
seva vocació com al seu creixement. 
Han significat, també, uns anys de 
col-laboració estreta del nostre 
equip de formadors amb el Dr. 
Jubany i molt especialment com a 

Rector amb el Cardenal Carles, a qui 


BENVINGUT 
MN, RAMON CORTS 
AL SEMINARI 


1) Què han significat aquests 
darrers anys com a rector de 
Sant Joan de Vilassar de Mar 
i com ha rebut aquest nome- 
nament de rector del semi- 
nari2 


Hauran estat fins ara els cinc 
anys més intensos de la meva 


agraeixo la confiança d'encomanar- 
me la formació dels futurs preveres. 
Dono gràcies a Déu per tot el.que 
he pogut rebre i compartir amb els 
seminaristes i amb l'equip de for- 
madors, amb les religioses 
Carmelites Missioneres -que m'han 
cuidat tan bé aquests deu anys- i les 
Auxiliars diocesanes, i amb els tre- 
balladors de la casa. Entre tots for- 
men aquesta comunitat cristiana 
que és el Seminari Major, on tots 
aprenem a viure en el seguiment de 
Crist, com els Apòstols. 


2) Que ens diria als seminaristes 
de l'Arxidiòcesi de Barcelona7 
Un seminarista ha d'agrair en pri- 
mer lloc la crida rebuda de Déu i ha 
de mirar de ser-li ben fidel. Sereu 
molt feliços si viviu segons. 
l'Evangeli, si us feu deixebles de 
Crist i li oferiu tot el que sou i teniu 
perquè Ell se'n pugui servir com 
més li plaguit Ja no sou vostres, sinó 
que sou de Crist. Deixeu-lo actuar, 
deixeu-vos prendre per Ell. Deixeu 
que l'Esperit Sant sigui el vostre 
Mestre i Formador. Deixeu-vos dur 
per Ell. Abandoneu-vos confiada- 
ment en les mans del pare, que us 
va configurant a la imatge del seú 

Fill, el Bon Pastor, a través de perso- 

nes, comunitats, a través de la 

pregària, l'estudi i la col-laboració 


vida pastoral i personal. Els 
vilassanencs han rebut aquest 
nomenament. amb sentit 
d'Església, comprenen que els 
pugui deixar per fer un altre 
servei a la diòcesi. 


2) Quan pensa començar la seva 
nova tasca7 


Segurament, el mes de juliol 
aniré rebent qui vulgui entrar al 
seminari el pròxim curs, i, el mes 
de setembre, m'hi incorporaria 
del tot. Aquest estiu, m'agrada- 
ria poder entrevistar-me amb els 
qui ja sou al seminari. Des d'arà 
us convido a venir a Vilassar de 
Mar si us ve de gust. 


3) Com pensa treballar com rec- 
tor del Seminari2 


Des de la continuitat. Seguir l'o- 
bra del rector Mons. Vives i de 
l'equip açtual de superiors. 


4) l en el context diocesà2 


Amb el màxim grau de comunió 
amb tots els preveres de la diò- 
cesi i escoltant sempre als diver- 


pastoral, i també a través de 
creus, alegries i esperances... 

Il estimeu molt la Diòcesi, que és 
l'Església aquí, i el Bisbe i els seus 
preveres, amb les comunitats i els 
religiosos. sigueu valents i tin- 
gueu molta confiançal A Déu tot 
ll és possible: Ell us donarà allò 
que us manqui per a viure el celi- 
bat amb joia, i per a lliurar-vos del 
tot com a profetes i pastors del 
seu poble, anunciant l'amor fide- 
líssim de Déu. Us necessiteml 
L'Església i el món necessiten 
apòstols ferms de Crist per al pro- 
per mil-leni. 


sos consells i organismes dio- 
cesans, on s'expressa el con- 
junt del poble cristià. 


5) Què diria de la pastoral 


vocacional 2 


Que cal comptar sobretot amb 
la delegació de vocacions, 
especialment, amb les parrò- 
quies i llurs preveres, i amb els 
moviments, escoles, religiosos 
i amb el Seminari Menor. 


6) Quines primeres recomana- 


cions ens faria als semina- 
ristes2 


Que no tingueu porl Aquesta 
exhortació la refereixo sobre- 
tot a l'opció pel ministeri 
sacerdotal... l una mica, tam- 
bé, a la persona del nou rec- 
tor... 


US DESITJO UN BON ESTIU, 
AMB PROU TEMPS PER DES- 
CANSAR I, EN EL REPOS, ESTA 
BONAMENT AMB EL SENYOR. 


RESIDÈNCIA 
"LA SAGRERA" 


Des de el nostre "niuet'' 
de la rectoria de "Crist Rei", 
hem pensat que teníem coses 
per poder compartir. 


s Va venir Mn Adolf Pujol, que 
el proper 10 de juny farà dos 
anys que és prevere. L'amic pas- 
tisser havia residit aquí. Alguns 
encara en recordem anècdotes 
divertides... Ens va obsequiar 
amb una homilia vibrant i com- 
partirem el dinar. 
$ El 7 de març tinguérem la visi- 
ta del Sr. Cardenal Ricard M'. 
Compartirem l'Eucaristia i el 
dinar. Li hem d'agrair la llarga 
sobre taula que ens va concedir... 
Entre altres coses va dir-nos: 
El distintiu del prevere diocesà 
es la caritat pastoral. El preve- 
re secular agafa tots els camps. 
Ha d'ésser un home molt disci- 
plinat per viure entre la gent i 
tenir temps per tot el que ha de 
fer: pregar, formar-se, descan- 
sar, cultivar-se... Aquest hàbit 
no s'improvisa, cal educar-se 
per adquirir-lo. 
Hom ha de viure enmig del 
mon sense caure en pecat, es 
important la pregaria i 
l'Eucaristia. 
No podem acomodar l'evangeli 
al món fent rebaixes. 
L'Església és un exemple 
de fermesa en evangelitzar cul- 
tures en aquells valors que no 
estan d'acord amb la Bona 
Nova. 


"t Al mateix dia de Pasqua al 
vespre, capitanejats per Mn 
Serra, el grup de tercer en ple 
vàrem anar a Roma. El viatge el 
vam fer amb molta il-lusió ven 
aplegats dins la furgoneta. 
Vàrem veure Asis a càmera ràpi- 
da però jquina passadat A Roma 
ens esperaven Mn Josep M" 
Domingo i Mn Enric Termes que 
ens tenien preparada una visita 


"a tope": Basíliques principals, 
audiència general amb el Sant 
Pare, visita a les excavacions 
i..entre monument i monu- 
ment...ens cruspirem alguna 
"pizza al taglio" D'indulgències 
ens sembla que les vam esgotar 
totes. Cansats però molt con- 
tents, encara vam tenir temps de 
fe unes fotos a "Firence" amb el 
propòsit de tornar-hi. 

t El 6 de maig en el "dimarts 
cultural" tinguérem com "estre- 
lles invitades" el Carles 
Armengol i l'Oriol Pujol. Ens 
parlaren de la Escola de l'Esplai, 
Servei Colònies de Vacances i el 
Moviment de Centres d'Esplais 
Cristians. Tot això dins la 
Fundació Pere Tarrés. El diàleg 
va ser interessant i llarg. Ara 
coneixem i valorem més aquest 
àmbit d'evangelització en la nos- 
tra societal. 

t De l'apartat de ''Notícies 
breus": 

Mn Bada ens va regalar un órde- 
nador que aprofitarem, gràcies a 
les adaptacions. del nostre servei 
de manteniment i consulta gra- 
tuita TT C P" (Tranquil-cap-pro- 
blema). 

- Hem notat que el llibre 
de receptes que li vàrem regalar 
a la Sra. Pepita pel seu sant, ha 
començat a tenir efectes culina- 
FIS... 

- Per Sant Jordi anàrem a 
celebrar-ho fent un tomb per el 
centre de la ciutat. Ho "arrodoni- 
ren" amb un refresc al qual ens 
van convidar els formadors. Va 
queda clar que si es vol, es pot 
celebrar Sant Jordi malgrat ser 
dia feiner. 

- Us recomanem la 
pel-lícula "Shine" està ben feta i 
dona per fer petar al final una 
bona xerrada. 

- Mn. Jaume Berdoy 
Alemany ens va dirigir el recés 
del passat 24 de maig a 
"Bellesguard" (Monestir de les 
Jeronimes). El contigut va anar 
al voltant de la Eucaristia: 


I.- Eucaristia i memorial d 
Pascua. 

2.- Eucaristia, comunió an 
els germans i amb Déu, 

3.- Eucaristia, fonament di 

caritat pastoral. 


del curs 96-97 linguer 
dels dies 20 al 26 de mari 
santuari del Miracle, p 
enguany per Mn. Joan B 
El dilluns 7 d'abril comis 
tercer trimestre. El dia 
va venir Mn. Joaquim 
rector. de Santa 
d'Esparreguera. a € 
'Eucaristia. El 20 d'ab 
anar de —pelegrinat 
Montserrat, a la vetlla de 

Maria i l'endemà al 50è anive 
ri de l'entronització de 1a 
de Déu de Montserrat. El 2 
bril va tenir lloc l'ordena 


seminaristes de tót Cata 
enguany a Vic. El mateix 
gué lloc l'ordenació de M 
Ferran Moreno a la parròcius 
la Stma. Trinitat de B 
Divendres 9 de maig va 3 
celebrar l'Eucaristia Mn 
Farret, rector de la parrògu 
Sant Cristòfol de Terrassa. 

de maig els companys de 
de teologia: Vicenç 

David Masobro. Josep 


Moragues. Xavier Morató. Marc 
Moreno i Josep Ramon Ruiz. 
junt amb Joan Manel Serra, 
Jesús Córdoba, Pere Rovira i 
Antoni Suriol van ser instituits 
en els ministeris de lectorat i 
acolitat a la capella del Seminari. 
El 16 de maig va venir Mn. 
Ignasi Arana, rector de la parrò- 
quia de Sant Joan Baptista de 
Sant Feliu de Llobregat. El 23 de 
maig va tenir lloc la jornada de 
formació. a càrrec del P. Josep 
Aldazàbal, parlant-nos de "El 
diumenge del capellà". A conti- 
nuació visitàrem l'exposició 
sobre Hiroshima, a la Pia 
Almoina. El dia segient, Mn. 
Fidel Catalan predicà el recés. 
Dimarts dia 27 ens visità Sor 
Genoveva, acompanyada de dos 
col-Jaboradors. El 30 de maig va 
venir a celebrar l'Eucaristia Mn. 
Andreu Pascual, rector de Santa 
Maria de Badalona. El dia 3 de 
juny ens visità el Molt 
Honorable Síndic de Greuges Sr. 
Anton Cafiellas. El dia 6, a les 
12, va tenir lloc a la capella del 
Seminari l'Eucaristia de fi de 
curs de les Facultats de Filosofia 
i Teologia. El 12 de juny vingué 
a celebrar l'Eucaristia Mn. 
Eduard Masachs, rector de la 
parròquia de Santa Tecla de 
Barcelona. El 20 Juny el Sr. 
Cardenal ens va presidir 
l'Eucaristia de li de curs i vam 
acabar amb un dinar de tots els 
companys del seminari. 


SOR GENOVEVA 
I L'HONORABLE 
SR. ANTON CANELLAS 


El dia 27 de maig vingué a 
visitar-nos la Germana 
Genoveva. acompanyada d'un 
ex-toxicòman (en Xavier) i d'un 
voluntari visitador de presons 
(en Sr. Ramon). Sor Genoveva 
insistí en la importància de ler 
un bon ús de la llibertat què Déu 
ens ha donat. per no caure en 


esclavatges com el de la droga. 
Parlà de la droga com d'un pou 
en el qual molts joves hi cauen 
perquè, com expliquen ells 
mateixos, senten un gran buit 
dintre d'ells i l'omplen d'escom- 
braries enlloc d'omplir-lo de 
Déu. 

El dia 3 de Juny ens vin- 
gué a visitar l'Honorable Sr. 
Anton Cafellas, Síndic de 
Greuges de Catalunya. El Sr. 
Canellas ens parlà de la seva rica 
experiència d'Església i d'una 
vida dedicada tota ella a lluitar 
pel reconeixement dels drets de 
les persones. Ens digué que 
esperava molt de nosaltres com a 
futurs capellans. per tal de lluitar 
contra el materialisme que enso- 
rra les persones. 


Joan Manel Serra 
5é. Teologia 


RESIDÈNCIA 
CONVICTORI 


Un any més arribem al final de 
curs 1 la comunitat del 
Convictori us fem esment dels 
darrers fets i esdeveniments dels 
quals hem participat en aquest 
darrer trimestre. 

Del 20 al 26 de març vam realit- 
zar els pa habituals exercicis 
espirituals a Hostalets de 
Balenyà. Ens els va dirigir el 
general del jesuites, P. Jesús 
Renau. els assistents erem 24. 
tots els del convictori i alguns de 
la Sagrera. 


Durant aquest trimestre ens hau 
visitat quasi tots els rectors on 
nosaltres col.laborem cl cap de 
setmana. També ens han visitat 
presidint la Santa Missa i des- 
prés el dinar de germanor. Mn. 
Homer Val. Mn. Ignasi Fuster, P. 
Sabé (salesià). Mn. Josep 
Monfort. 

Son alguns dels nous preveres 
ordenats darrerament. 

El mes de maig. vam tenir 
l'últim recés d'aquest curs. va 
predicar Mn. Jouquim 
Brustenga, rector de St. Vicenç 
de Mollet. el tema era Jesús. 
"VEvangelització i la 
Pentecosta". 

Fa uns dies vam ser informats 
del canvis que el nostre Sr. 
Cardenal ha decidit realitzar en 
alguns àmbits eclesials. Un 
d'aquest, el que més ens toca. és 
El canvi del nostre estimat St. 
Rector 1 Bisbe auxiliar. Mons. 
Joan-Enric Vives. L altre que 
ens afecta més directament és el 
del nostre formador. Mn. 
Salvador Bacardit. Alguns de 
nosaltres sentim molt el seu can- 
vi i tots el desitgem que aquest 
nou càrrec el faci amb la mateixa 
entrena amb la qual ha fel tol 
fins ara. 

El dia 9 de juny ens va presidir 
la Eucaristia, un pare jesuita que 
es troba de missions al Chad ens 
va parlar de la realitat de la 
Església en aquell país i com els 
seminaristes desenvolupen la 
seva lasca. 

Donem gràcies a Déu per tol 
aquest trimestre. Ara arribem a 
l'estiu, però com diu Mons. 
Vives. el temps de seminari no 
acaba aquí. sinó que continua 
fins el setembre on esperem 
retrobar-nos tot junts animals per 
l'Esperit per començat un nou 
curs a la Conreria. Fins aviat 


David Remolar. 
Segon de Filosofia. 


El proper més d'agost tindrà lloc una nova 
edició de la Jornada Mundial de la 
Joventut, aquest cop a Europa, concreta- 
ment a París, potser la ciutat més represen- 
tativa de la cultura moderna europea i occi- 
dental. 

Amb la cita evangèlica "Mestre, on 
estàs2", la jornada vol propiciar un encon- 
tre dels joves de tot el globus amb el 
Mestre per tal d'enfortir el seu seguiment í, 
així esdevenir apòstols valents del nostre 
món i de la nostra generació, especialment 
de la nostra vella Europa, reconvertida en 
terra de missió. Unes jornades que tindran 
com a teló de fons, el Jubileu, ja proper, i 
un nou mil-leni farcit d'esperances. 

Amb l'objectiu de conèixer millor aquestes 
jornades i de com s'estan preparant a la 
nostra diòcesis, "Portal obert" ha entrevis- 
tat Rosa Deulofeu, delegada diocesana de 
pastoral de joventut, que ha tractat el 
tema en els seguents tres apartats: 


"Mestre, on estàs7 ... Veniu i ho veureu" 
amb aquestes paraules de l'evangeli de 
Joan es convoca la Xila Jornada Mundial de 

la Joventut que tindrà lloc el mes d'agost a 

París. 


1) L'origen de les Jornades.Mundials de 
la Joventut. En els materials elaborats per 
a la Jornada Mundial de París se'ns informa 
llargament sobre l'origen: d'aquestes jorna- 
des de les quals se'ns diu que inicialment, 
en ocasió de l'Any Jubilar de la Redempció i 
després amb l'Any Internacional de la 
Joventut, convocat per l'Organització de les 
Nacions Unides (1985), els joves foren invi- 
tats a Roma. l aquest fou l'inici. Ningú no 
ha inventat les jornades mundials dels 
joves, van ser ells qui les varen crear. 
Aquelles jornades, aquells encontres es 
varen convertir, des d'aleshores, en un 
desig, una necessitat dels joves en tots els 
llocs del món. "No és veritat que sigui el 
Papa qui porti els joves d'Un cap a l'altre de 
la terra, són ells que el condueixen a ell. " 
"Aquestes jornades mundials han arribat a 
ser un testimoniatge, gran Í fascinant, que 
els joves donen d'ells mateixos, una mitjà 
potent d'evangelització. En els joves hi ha, 
en efecte, un potencial immens de bé i de 
possibilitats creatives. (...) Tenim necessitat 
de l'entusiasme del jovent. Tenim necessitat 
de l'alegria de viure que tenen els joves. 
S'hi reflecteix alguna cosa de la joia ori- 
ginària que Déu tingué en crear l'home" 

(Són paraules de Joan Pau ll que figuren en 


. joventut. Fa 
falta, també 


XII JORNAr 
DE LA 


MESTRE, ON ESTÀS7 VI 
PARIS - DEL 16 Al 


el seu llibre Travessant el llinda r 
l'Esperança). 


n 
L 


Des d'aquest inici i sentit d'aquests £ 
tres el.Papa constantment express 
sentir amb aquestes paraules: "Vo 
sou. l'esperança de l'Església i 
Vosaltres sou la meva esperança" "È 
cerquen Déu, busquen el sentit de 
busquen respostes definitives... El 
recerca no poden deixar de trob. 
sia. l tampoc l'església pot deixar de 1 
els — joves. 
Només fa fal- 
ta que l'es- 
glésia posse- 
eixi una pro- 
funda com- 
prensió del 
que és la 


A 


que els joves 
coneguin 
l'església, 
que desco- 
breixin en 
ella a Crist, 
que camina a 
través dels 
segles amb 
cada genera" 
ció, amb 
cada home," 
Cal, doncs, 
entendre i 
viure aques- 
tes jornades 
amb una cla- 
ra voluntat 
de viure 
experiència 
de recerca i 
d'encontre i 
per a que 
així sigui és 
del tot 


VENTUT 


HO VEUREU (4n 1,38- 39) 
D'AGOST DE 1997 


necessari preparar acuradament l'anada a 
la Jornada, no es tracta d'una simple troba- 


j da es tracta d'oferir la possibilitat de fer . 


experiència d'església universal i de desvet- 

i llar en el jove la necessitat de la seva pro- 
funda implicació en l'església i en la socie- 
tat. 


2) El sentit de la Jornada Mundial de la. 


Joventut a París 


El missatge que Joan Pau ll ens ha dirigit — 


per aquest nou encontre és una clara invita- 
ció a fixar la mirada en Jesús. 1 el que pri. 


gunto 


la mirada en 
Jesús2 i per 
tant iniciem 
als joves en 
aquesta mira- 
da2 Fixar la 
mirada en 
Jesús per a 
ser capaços 
de trobar-lo 
en el camí de 
la vida quoti- 
diana ens 
demana a 
tots la volun- 
tat i la capa- 
citat. d'acti- 
tud derecer- 
ca fins'artibar 
a experiments 
tar que més 
que ser 
homes i 
dones que 
cerquem, 
som homes i 
dones — que 
ens — desco- 
brim trobats 
per — Jesús. 
Aquesta és 


mer em pre- 
éscs 
sabem fixar — 


l'experiència que ens fa coneixedors dels 
fruits de l'actitud d'obertura i de recerca de 


la nostra existència. "Els cri a Tosa, són els 
í È stema El són els 


at € Si Pilats a 
missioners de 


ri Jja agraiment pel 

cer per la infidelitat 
compromís seriós i 
de f nou a viure l'e- 
mar-lo. La Jornada 
er als joves aquest 
del Jubileu i això té 
a Mrigjaments 


Ll 
I Los Lsabentofeu 


Entrevista a Mons. Joan Carrera 


PREGUNTA: Ens podria parlar de la beatifica- 
ció de'n Ceferino Jiménez Malla -"el Pelé"-2 


MONS. CARRERA: El fet de la beatificació del 
Ceferino Jiménez, que li deien "el Pelé", ha 
estat una ocasió perquè penséssim en la pasto- 
ral dels gitanos. La pastoral dels gitanos, a 
Barcelona, anys enrera havia tingut molta 
intensitat, Barcelona havia estat pionera en la 
pastoral dels gitanos, però després, per diver- 
ses circumstàncies, hem perdut molt terreny. La 
presència de l'Església en el mon gitano ha dis- 
minuit, i en canvi ha augmentat la d'altres con- 
fessions protestants com l'Església de Filadèlfia, 
els Al-leluies, que s'han emportat massivament 
molts gitanos. 

Per això, en arribar aquesta beatificació, 
vaig pensar que era interessant que als gitanos 
els arribés aquest fet i que poguéssim dialogar 
amb ells a partir d'aquí, i aquest va ser l'origen 
d'organitzar una peregrinació diocesana. Hi 
havien alguns col-lectius que també hi anaven, 
de Catalunya, però vam voler que hi hagués 
una peregrinació de Barcelona. La germana 
Carme, que treballa a Mataró, a la riera 
d'Argentona, amb els gitanos, fa molts anys, és 
la que ho va organitzar. També hi va col-labo- 
rar la comunitat de Santa Egidia, que treballa 
molt be a la Mina, i així vam fer un autocar 
amb gitanos de Mataró, de Sant Roc de 
Badalona, i de la Mina. 

Ara ens hem de tornar a veure, vam tenir 


ENTREVISTA 


A LA 
GERMANA 
CARMEN. 


La germana Carmen és una religiosa de les germanes de 


una convivència molt fructifera, i espero que 
això serveixi com un petit gra de sorra per ani- 
mar la pastoral dels gitanos a Barcelona. 

A Roma va anar molt bé, van estar molt 
contents. Ens vam familiaritzar molt, vam com: 
partir totes les coses..., els va agradar molt 
poder-hi ser i poder veure-ho, només que el 
viatge va ser molt ràpid i no va permetre una 
visita a Roma prou detinguda com ells haurien 
desitjat. 


PREGUNTA: él, havent-los conegut una mica 
més, quines coses hauríem de fer nosaltres per 
arribar més a ells2 

MONS. CARRERA: Primer apropar-nos-hi més. 
Jo vaig veure que a Roma no se'n veien molts 
de bisbes al voltant dels gitanos..., més aviat 
sembla que estem una mica en un altre mon. 
no...2.1 no és tan dificil, ells són acollidors... . Jo 
crec que hem d'entrar més en la seva vida, ens 
hem d'acostar més a la seva realitat. I després 
fer alguna pastoral amb ells que tingui, diria, 
un cert to carismàtic, alegre, comunicatiu..., 
com fem a vegades amb algunes manifesta- 
cions carismàtiques, en el sentit doncs d'anun- 
ciar molt el terigma, presentar Jesucrist, la 
Mare de Déu -cosa que això no fan els protes- 
tants... i que ells la senten, però d'una mane- 
ra directa, amb frases senzilles, amb cants, amb 
música, adaptat a la seva psicologia. 

la Misericòrdia de Moissac que fa deu anys que treballa amb 
els gitanos que viuen a la riera de Mataró. 


Germana Carmen, quina és la situació actual dels 
gitanos que viuen en la riera de Mataró2 
Primer de tot cal saber que la riera és el terme límit de 
la ciutat de Mataró i per tant, mirant cap el mar, la banda 
esquerra pertany a Mataró i la banda dreta a Cabrera. Per 
diferents raons els gitanos es troben tots vivent en la banda- 


de Cabrera. 


Viuen en barraques que ells han anat 
fent amb diferents materials de deixalles 
que ha anat recollint. Actualment hi ha 30 
famílies que hi viuen i, a més, n'hi ha 9 que 
es troben vivint en pisos. Està previst que 
successivament vagin anant a viure en pisos 
totes les famílies. Cal tenir present que és un 
treball lent i dificil tant per la dificultat 
d'obtenir pisos com per l'esforç que repre- 
senta l'adaptació de les famílies gitanes a la 
situació de la nova vida. 


Quina és la font d'ingressos que tenen 
les famílies per viure2 
La font principal està en el treball de 
recollir ferralles. Actualment, però, la majo- 
ria reben la P.I.R.M.I. i també hi ha una coo- 
perativa que dóna feina als gitanos perquè 
recullin papers. N'hi treballen 7. 


En què consisteix la seva tasca2 

El que vull que tinguis clar és que som 
un grup d'Església que treballem conjunta- 
ment. Primerament, el que pretenem és que 
vegin en nosaltres uns amics cristians que 
ens apropem a ells i no un grup que fa pro- 
selitisme. 

Amb aquest grup fem ajudes de tipus 
social, és a dir, necessitats que puguem solu- 
cionar, com és ara, roba, menjar necessari 
per a els nadons que és molt car, necessitats 
que van sorgin... . També treballem per la 
integració amb les demés persones de raça 
no gitana. En aquest darrer punt hi dedi- 
quem molts esforços, ja que ho considerem 
molt important, per una banda el fet d'anar 
a viure en pisos i per una altre banda l'esco- 
larització dels nens. En aquests moments 
tots els nens estan escolaritzats i n'hi ha 
alguns que ja estan fent l'E.S.O.. 

Per altra banda el cap de setmana 
venen alguns universitaris que estan amb els 
nens i fan jocs, excursions, ... quelcom sem- 
blant a un esplai. 


També realitzen alguna tasca de promo- 
ció per a els adults2 
Sí. Per exemple hi ha una senyora que 
ve a ensenyar a les dones a cosir. També hi 
ha un projecte d'ensenyar als homes a tre- 
ballar la fusta. 


Per el que fa a l'evangelització2 

Com t'he dit abans anem amb molt de 
compte ja que no volem que pensin que 
anem a captar-los. Nosaltres no volem fer 
com l'Església de Filadèlfia que fa molt de 
proselitisme però després, a l'hora de la 
veritat, si necessiten quelcom, venen a 
nosaltres. Nosaltres som conscients que la 
nostra evangelització és principalment amb 


vos els uns als altres com jo us he es 
això és captat per els gitanos. Per altra ban- 
da, Si: ho demanen, també fem catequesi. 
Actualment venen dues noies cada dijous a 
fer catequesi i hi va qui vol. És molt difícil 
l'integració a la parròquia, però hi van per 
els casaments, enterraments, batejos, ... Els 
sagraments sempre els demanen ells, no 
volem que vegin, ni tampoc és així, que 
nosaltres posem la condició de que siguin 
cristians practicants per anar a treballar amb 
ells. 


La beatificació de Ceferino Jiménez "el 
Pelé" creu que ha contribuit o contri- 
buirà a que els gitanos s'integrin més 
en l'Església catòlica2 

Com ja saps vam fer un autobús amb 
gitanos de la diòcesi de Barcelona, amb 
alguns dels col-laboradors i també va. venir 
amb nosaltres el Sr. bisbe Joan Carrera. Tots 
vam tenir molt bona experiència, per altra 
banda aquest esdeveniment ha fet que 
molts gitanos vegin amb altres ulls l'Església 
catòlica, fins i tot van venir gitanos de 
l'Església de Filadèlfia i van quedar molt 
"tocats". Però, com t'he dit abans és un tre- 
ball lent fet amb molta oració i molta 
paciència ja que no volem que es sentin 
manipulats. 


Bé, moltes gràcies germana Carmen, des 
del Portal Obert l'animem a que seguei- 
xi endavant. L'hi agraim aquest treball 
silenciós que fa any rera any amb el seu 
equip, i l'estona que ens ha dedicat per 
fer l'entrevista. 

Gràcies a vosaltres. 

L'Església de Barcelona ha tin- 
gut el goig de veure culminat el 
camí vocacional de sis joves que, en 
aquest curs, han estat ordenats com 
a nous preveres al servei de la nostra 
Diòcesi: 


Mn. Homer Val i Pérez 
7 - Juliol - 96 


Mn. Ignasi Fuster i Camp 
1 - Novembre - 96 


Mn. José Baena Iniesta 
26 - Abril - 97 


Mn. Joan Pere Pulido 
12 - Octubre - 96 


Mn. Enric Termes i Ferré 
22 - Desembre - 96 


Mn. Ferran Moreno Calvo 
1- Maig - 97 


Els hem demanat a alguns d'ells què 
ha representat per a ells la seva 
ordenació: Escoltem les seves respos- 
tesi 


En primer lloc, un temps de 
donar gràcies a Déu per haver-me 
volgut escollir per a aquest ministeri 
de servei, i donar gràcies per totes 
les persones que s'han anat creuant 
en el meu camí, que m'han ajudat a 
créixer com a persona i com a 
creient, i que molt sovint m'han 
estat estímul i interpel-lació. I, en 
segon lloc, acabar el temps de pre- 
paració i discerniment que és el 
Seminari i començar d'una manera 
nova, amb goig i confiança el treball 
al servei de l'Església que fa camí a 
Barcelona. 

Enric Termes i Ferré 


"La part que m'ha tocat és 


deliciosa, i m'encisa la meva.. 


heretat". Aquestes paraules del 
salm 15 són ben bé un resum del pri- 
mer any de ministeri presbiteral. Un 
any ple: de llums i d'inquietuds, de 
camins oberts i de penombres acom- 
panyades, de misericòrdia... Tot ple- 
gat una alenada de l'Esperit que 
bufa allà on vol però sempre en 
direcció al Crist vivent. 

Homer Val Pérez 


Quan trobes sentit a tot 
allò que fas: No arriba a un mes de 
la meva ordenació presbiteral i enca- 


. als altres. 


ra permaneixo sota la irradiació 
la joia de "l'experiència del Mont 
Tabor". Menys mal que la vid: ) pas- J 
toral de cada dia m'arrossega a la L 
humanitat de la realitat, A l'endemà 
de la festa sacerdotal vaig celebrar. I 
dues misses. L'experiència va ser. 
emocionant. Davant d'aquella gent Ll 
no em sentia el José de sempre, un 
noi de barri que havia deixat una 
feina i una possible mulle 
entrar al seminari. Era un mi 
ordenat que es deixava menjar 
Jesucrist, gran sacerdot per sempre 
perquè desprès donés la vida P 
altres. l ho feia donant exemple d 
de l'altar. 


També en aquests dies he 
entrat en la dinàmica de l'amor j i 
misericòrdia de Déu en el sagran 
de la reconciliació. Molts nens i jov 
que em coneixien per la meva tasca 
pastoral em recordaven que tenia 
entre mans una història de salvaci 
més enllà del meu carisma presbi 
ral. Jesús es feia present entre ria- 
lles, nerviosismes, vergonyes... N 
era el José que perdonava. Era J 
que en mi feia el miracle del pe 


Inclòs tot allò que feia he 
canviat d'esperit. Aquell gru, 
rvd de la JOC, aquell grup: 
MUAC, l'Alfonso (un pres que 
visitar), el centre d'Esplai, les p 
nes del barri... A tots i totes les 
les veig com a la missió del Pare 
jançant el Fill i per la forç 
l'Esperit Sant en la meva vocaci i 
"bon pastor". Una vocació per tota 
la vida al servei de l'evangeli i di 
més pobres. Ara cada dia qu 
m'aixeco pregunto a Déu "què vo 
avui del meu sacerdoci2", 

Josep Baena Ini 


Fa avui uns quants mesos 
sóc capellà vicari de dos pari 
que viuen al peu del Mont 
Cànoves i Cardedeu. 


Va ser l'1 de Novembre d 
1996, diada de tots Sants, un ves 
inoblidablel Vaig rebre el d 
sacerdoci: un do de Jesús que 
un altre Crist, un amant de Crist: 
mateix Crist per... per ser Crist pe 


Amb aquest convencir 
m'aixeco ara cada dia per aques 
conreades: per servir al Crist. Col 
també amb constància, durant. 
em preparava per rebre un dia 
do tant gran. 


Li 


Ignasi Fuster Camp 


"VOSALTRES SOU ELS MEUS AMICS " 
IV TROBADA D'ESCOLANS AL SEMINARI 
MENOR DE BARCELONA 


El proppassat dissabte dia 10 de maig, a La Conreria, se celebrà, com ja es va fent des de fa uns anys, la 
IV TROBADA D'ESCOLANS de la nostra diòcesi de Barcelona. 

La finalitat d'aquest encontre és fer conèixer la institució del Seminari Menor tot gaudint d'una jornada 
de joia amb una clara i ferma dimensió vocacional com a rerafons. i 

L'equip de formadors del Seminari i els seminaristes que ho vam preparar, decidirem convocar tots els 
infants que serveixen l'Altar, així com els joves que també hi col.laboren amb la mateixa dedicació, amb el lema: 
"VOSALTRES SOU ELS MEUS AMICS". Amb aquestes paraules de l'Evangeli voliem mostrar a tots els escolans 
de la diòcesi que Jesús és el nostre millor amic, i que, com a amic, compta amb nosaltres per ajudar l'Església en 
un servei ben definit. Volíem fer conèixer als nois i joves que la seva tasca a l'altar ha de trobar un ressò en llurs 
vides. - 

Això fou amenitzat amb un gran joc anomenat "EL JOC DE L'ESCOLA", que consistia en què, mitjançant 
unes proves i alguna reflexió, els nois que hi participaven, poguessin adonar-se que l'Església que ens uneix 
necessita el nostre ajut, el nostre servei. Proves lúdiques perquè els infants i joves gaudissin de moments d'esplai 
feren aquest joc força divertit. 

La jornada començà amb l'acolliment dels grups participants de la nostra diòcesi en el gran patí d'entra- 
da al Seminari. Allà uns seminaristes s'encarregaren de fer una petita animació inicial per tal que els joves d'in- 
drets tan diferents -n'hi havia de parròquies del Penedès, del Vallès, del Maresme, del Garraf, del Barcelonès, 
del Baix Llobregat...- poguessin anar-se coneixent. Els grups arribaren ja de bon matí, puix així el joc va poder 
començar a temps. 

Un cop acabat el joc i entregat els premis, els joves i infants prepararen unes pregàries per a la celebra- 
ció de l'Eucaristia, presidida, com ja és tradició, pel nostre Bisbe Auxiliar Joan Enric Vives, qui en la seva homilia 
-ben dinàmica, per certl- esperonà els escolans perquè llur servei a la missa fos sempre un signe en llurs vides. 
Mons. Vives recordà als escolans que Jesús és amic dels infants i que, tot sovint, els crida al seu costat d'una for- 
ma especial. La figura de la Mare de Déu també fou objecte de les seves paraules, dient-nos que Ella és qui ens 
acosta a Jesús, el seu Fill. Aquest missatge fou molt adient a la jornada car el record de la trobada fou precissa- 
ment una estampa amb la cançó i la imatge de la Mare de Déu de l'Alegria, que es troba a la capella principal 
del nostre Seminari. 

Havent dinat, l'animació musical del grup de la parròquia de Piera, "els Pedaços", va aconseguir que 
petits i no tan petits no-ens aturéssim ni un moment. 

El moment més emotiu fou el "cant dels adéus", on tots plegats ens vàrem acomiadar, això sí, amb el 
ferm propòsit que l'any vinent "el cercle refarem i fins potser serà més gran". 


David Alvarez i Borja Morodo, 
seminaristes menors de Barcelona. 


Des del Seminari Menor us informem sobre : 


LA ll CONVIVÈNCIA D. ESTIU D ESCOLANS que hem organitzat per a aquest estiu. L'any passat vàrem realit- 
zat "4 primera d'aquestes convivències amb el suport de diverses parròquies que van valorar aquesta iniciativa 
experimental molt positivament. És per aquest motiu que també ens hi hem animat enguany. 


Sabem que moltes parròquies ja realitzen altres activitats d'estiu. La nostra proposta pot ser, però, 
adient per a aquells joves i adolescents que ajuden en les celebracions, i poden aprofundir la seva experiència 
de fe, en un clima festiu de vivència cristiana. 


Aquestes són algunes de les indicacions a tenir en compte: 


-la convivència va adreçada només a nois (no és mixta), 

-es realitzarà a l'edifici de La Conreria, 

-els dies seran del dijous, 17 de juliol, a la tarda, fins el diumenge, 20 de juliol, havent dinat, 

-el preu indicatiu és de 6.000 ptes, Es. RA: I 

.per accedir a La Conreria no hi ha transport públic (algunes parròquies podrien organitzar algun auto- 


car a nivell arxiprestal), Ra qe 
-cal inscriure's a la pròpia parròquia i trucar al Seminari (395.10.11-465.52.73) abans de l' 11 de juliol. 

